महिला अपराध के खिलाफ राज्य स्तरीय चिंतन सभा 8 को
रोहतक| अंतरराष्ट्रीयमहिला दिवस पर महिलाओं पर बढ़ते अपराधों के खिलाफ 8 मार्च को सुबह 11 बजे मानसरोवर पार्क में राज्य स्तरीय सभा आयोजित की जाएगी। ऑल इंडिया महिला सांस्कृतिक संगठन के नेत्री प्रीति लता ने बताया कि महिलाओं पर बढ़ते अत्याचारों और अपराधों दिन प्रतिदिन बढ़ते जा रहे है। गांव-शहर, घर-बाहर, स्कूल कॉलेज, फैक्टरी-दफ्तर, खेत-खलिहान, गली-मोहल्ले किसी भी जगह महिलाओं की आबरू सुरक्षित नहीं है। बलात्कार, सामूहिक बलात्कार, हत्या, दहेज के लिए दुल्हन-दहन, प्रताड़ना, छेड़छाड़, पीछा करना, फिकरे कसना, महिलाओं की खरीद फरोख्त, देह व्यापार, ऑनर किलिंग नारी भ्रूण हत्या आदि जघन्य अपराध धड़ल्ले से हो रहे हैं।
hin_Deva hin_Deva